EkBass/fiwiki-20250220-pages-articles huggingface dataset:
Tim Hunt

Richard Timothy ”Tim” Hunt (s. 19. helmikuuta 1943) on brittiläinen biokemisti. Hän sai Nobelin lääketieteen palkinnon vuonna 2001 yhdessä Leland Hartwellin ja Paul Nursen kanssa löydettyään sykliinit ja sykliineistä riippuvaiset kinaasit, jotka ovat keskeisiä molekyylejä solusyklin säätelyssä. Ensimmäiset sykliinit Hunt löysi merisiilistä ja myöhemmin muistakin lajeista. Nobel-komitean mukaan nämä löydökset avaavat uusia näköaloja syövän diagnosointiin ja hoitoon. Hunt erosi kunniaprofessorin tehtävästään Lontoon yliopistossa University College Londonissa (UCL) sen jälkeen kun hän oli puheessaan sanonut: ”Kun tyttöjä on laboratoriossa, tapahtuu kolmenlaista, rakastut heihin, he rakastuvat sinuun, ja kun heitä arvostelee, he alkavat itkeä.” ==Lähteet== == Aiheesta muualla == * CV Nobel-komitean sivulla Luokka:Brittiläiset biokemistit Luokka:Royal Societyn jäsenet Luokka:Vuonna 1943 syntyneet Luokka:Elävät henkilöt Luokka:Nobelin fysiologian tai lääketieteen palkinnon saajat
Luonnontieteellinen keskusmuseo

Luonnontieteellinen keskusmuseo Luomus on Helsingin yliopiston alainen erillinen tutkimuslaitos. Luonnontieteellinen keskusmuseo vastaa lakisääteisesti luonnontieteellisten kansalliskokoelmien säilyttämisestä, kartuttamisesta ja näytteillepanosta, sekä näihin liittyvästä tutkimuksesta ja opetuksesta. Luonnonsuojelulaissa on säädetty kuolleena tavattujen luonnonvaraisten eläinten toimittamisesta Luomuksen kokoelmiin. Luomuksella on kolme yleisökohdetta: Luonnontieteellinen museo, Kaisaniemen kasvitieellinen puutarha ja Kumpulan kasvitieteellinen puutarha. == Näyttelyt == Museolla on yleisölle suunnattuja näyttelyitä kolmessa kohteessa Helsingin keskustassa ja sen lähistöllä: * Luonnontieteellinen museo (ent. Eläinmuseo) * Kaisaniemen kasvitieteellinen puutarha * Kumpulan kasvitieteellinen puutarha Kumpulan kartanossa säilytettävät museon geologiset kokoelmat ovat avoinna kesäkaudella yleisöpäivinä. Vuonna 2019 luonnontieteellisen keskusmuseon yleisökohteissa vieraili 352 000 kävijää. Tiedosto:Kaisaniemi palm house.jpg|Kaisaniemen kasvitieteellistä puutarhaa. Tiedosto:Kumpulan kasvitieteellinen puutarha C IMG 2934.JPG|Kumpulan kasvitieteellistä puutarhaa. == Tutkimusyksiköt == * Eläintietiede * Luonnontiede (Ajoituslaboratorio ja Geologia) * Kasvitiede (Kasvimuseo ja kasvitieteelliset puutarhat) == Lähteet == * Luonnontieteellinen keskusmuseo: Vuosikirja 1995. . === Viitteet === == Aiheesta muualla == * Suomen Lajitietokeskus Laji.fi * Tiina Raevaara: Luonnontieteellinen keskusmuseo on osa yliopistoa. Tarinoita tieteestä, Suomen kuvalehdebn blogit 11.4.2012. Luokka:Helsingin museot *
Svenska skolan i Varkaus

Svenska skolan i Varkaus oli ruotsinkielinen alakoulu Varkaudessa Pohjois- Savossa. Se oli Suomen itäisin ruotsinkielinen koulu. Koulu perustettiin vuonna 1919 nimellä Warkaus privata Svenska Folk- och Samskola. Koulun perustajiin kuului A. Ahlström Oy:n virkamiehiä. Sen yhteydessä oli viisivuotiaille leikkikoulu. Vaikka koulu oli ruotsinkielinen, viimeisinä vuosina suurin osa sen oppilaista puhui äidinkielenään suomea. Lukuvuonna 2008–2009 koulussa oli 20 oppilasta.Warkauden lehti 12/2009 Koulu sijaitsi vuodesta 1993 vuoteen 2006 Niittylän historiallisen työläiskorttelin peruskorjatussa puutalossa Unnukan rannalla. Sen jälkeen koulu on välillä ollut Päiviönsaaren sekä Tehtaan koulun yhteydessä, ja viimeisimpinä vuosinaan se on sijainnut Könönpellon koulun tiloissa. Vuonna 2019 Varkauden sivistyslautakunta ehdotti koulun lakkauttamista johtuen oppilaiden vähäisestä määrästä. Kaupunginvaltuusto teki yksimielisen päätöksen koulun lakkauttamisesta. == Lähteet == Luokka:Varkauden peruskoulut Luokka:Suomen ruotsinkieliset peruskoulut Luokka:Entiset suomalaiset oppilaitokset
William Hogarth

William Hogarth (10. marraskuuta 1697 Lontoo – 26. lokakuuta 1764 Lontoo) oli englantilainen taidemaalari ja graafikko, joka tunnetaan erityisesti suurta suosiota saavuttaneista kuvasarjoistaan. Hän oli ennen Thomas Gainsborougha ja Joshua Reynoldsia Englannin taitavin muotokuvamaalari.Hogarth, William. Tietosanakirja osa 3, palsta 519, Tietosanakirja-osakeyhtiö 1911 Verkossa Hogarth oli erittäin taitava ja tarkka piirtäjä ja suosi runsaita yksityiskohtia ja groteskeja sävyjä. Hänen tyylinsä oli kova ja realistinen. Hogarth kuvasi kuparipiirrossarjoissaan aikaansa ja ihmishahmoja moralisoiden ja ivaten. Omien sanojensa mukaan hän kuvasi moderneja moraalisia aiheita. Hogarth teki vuosina 1731–1732 ensimmäisen moralistisen piirrossarjansa ’Ilotytön tarina’. Vuonna 1735 hänet nimitettiin St Bartholomew’n sairaalan johtokuntaan, ja hän hyödynsi tilanteen maalaamalla sairaalan pääportaikkoon seinämaalaukset Betesdan allas (1736) ja Laupias samarialainen (1737). Kirjassaan The Analysis of Beauty (1753) hän hyökkää ihanteellisen kauneuden käsitettä vastaan. Hän käsittelee piirroksissaan myös esimerkiksi kuuluisaksi nousseen huijarin Mary Toftin tapausta. Hogarth kokeili myös historiallisia aiheita havaittuaan appensa James Thornhillin saaneen niiden avulla huomattavaa menestystä. Hogarth oli äärimmäisen kansallismielinen eikä koskaan myöntänyt saaneensa vaikutteita ulkomaisilta taiteilijoilta vaikka oli käynyt kahdesti Pariisissa. ==Lähteet== ==Aiheesta muualla== Luokka:Englantilaiset taidemaalarit Luokka:Brittiläiset pilapiirtäjät Luokka:Rokokoomaalarit Luokka:Vuonna 1697 syntyneet Luokka:Vuonna 1764 kuolleet Luokka:Seulonnan keskeiset artikkelit
Hugo Vasquez

Hugo Sebastiano Vasquez (s. 5. helmikuuta 1978 Caracas, Venezuela) on venezuelalainen näyttelijä, joka tunnetaan parhaiten telenovelasta Tuhkimotarina (Mi Gorda Bella) Jordi Rosalesin roolista.http://www.ovguide.com/hugo-vasquez-9202a8c04000641f800000000874ef3d Vasquezilla on ollut muutamia sivurooleja eteläamerikkalaisissa elokuvissa.Machuca credits NY Times Vasquez meni kihloihin floridalaisen Elizabeth Hintonin kanssa. Vasquez ja Hinton erosivat parin vuoden yhdessäelon jälkeen. Myöhemmin Vasquez meni naimisiin argentiinalaisen Julieta Carreñon kanssa. Carreño ja Vasquez saivat tyttövauvan toukokuussa 2007. ==Lapsuus== Vasquezin äiti Natalie Lazaro de Vasquez oli kotoisin Brasiliasta mutta ollessaan raskaana, (odottaessaan Hugoa) hän muutti Venezuelaan. Hugon isä oli kotoisin Venezuelasta. Vasquez aloitti näyttelemisen 9-vuotiaana. Lapsena Vasquez asui Venezuelassa, mutta lähti aikuisena opiskelemaan näyttelemistä, hän opiskeli New Yorkissa, Saksassa ja Kolumbiassa, ja muutti sitten takaisin Venezuelaan. == Lähteet == == Aiheesta muualla == * http://www.imdb.com/name/nm1317872/ * Biografia Luokka:Venezuelalaiset näyttelijät Luokka:Vuonna 1978 syntyneet Luokka:Elävät henkilöt
John Harrison

John Harrison (24. maaliskuuta 1693 - 24\. maaliskuuta 1776) oli englantilainen kelloseppä, joka keksi turvalliset valtameripurjehdukset mahdollistavan riittävän tarkan kronometrin. Tarkkoja kelloja oli toki ollut jo aiemminkin, mutta niiden käynnin säätö perustui heiluriin, eivätkä ne siten olleet soveliaita laivoissa käytettäviksi. Laivan keskeytymättömät liikkeet vaikuttavat lisäksi myös liipotin- ja ankkurimekanismien ym. tavanomaisten ratkaisujen käyntinopeuteen ja tästä aiheutuva kellon näyttämän enenevä virhe lisää samassa suhteessa virhettä sekstanttia käyttäen tapahtuvassa pituuspiirin määrityksessä. Hänen 1726 kehittämässään kompensaatioheilurissa messinki ja teräs kompensoivat toistensa lämpölaajenemisen. Vuonna 1735 keksimällään kronometrillä hän voitti 20 000 punnan palkkion meriministeriöltä, sillä laitteen avulla pituuspiiri pystyttiin määrittämään 50 kilometrin tarkkuudella. == Lähteet == == Kirjallisuutta == * == Aiheesta muualla == Luokka:Brittiläiset keksijät Luokka:Copley-mitalin saajat Luokka:Royal Societyn jäsenet Luokka:Vuonna 1693 syntyneet Luokka:Vuonna 1776 kuolleet
Taulukko

Taulukko tarkoittaa seuraavia asioita: * taulukko, esitysmuoto, jossa tieto esitetään riveittäin ja sarakkeittain * taulukko, tietorakenne tietojenkäsittelytieteessä.
Sunblock

Sunblock on vuonna 2005 perustettu ruotsalainen tyttötrio. Yhtyeen jäseniä ovat Pernilla Lundberg, Rebecka Simonsson ja Oksana Andersson. Yhtyeen ensimmäinen singlejulkaisu oli "I'll Be Ready", joka pääsi ykkössijalle Ruotsissa ja Suomessa. Sunblock on esiintynyt muun muassa Tanskassa, Suomessa ja Englannissa. Toinen singlejulkaisu oli "First Time". Yhtyeen kolmas singlejulkaisu oli "Baby Baby". ==Albumit== "I'll Be Ready" "First Time" ==Singlet== "I'll Be Ready" "First Time" "Baby Baby" ==Jäsenet== *Pernilla Lundberg *Rebecka Simonsson *Oksana Andersson Luokka:Ruotsalaiset yhtyeet Luokka:Tyttöbändit
Pukin pikku apuri

Pukin pikku apuri () on kuvitteellinen koira animaatiosarjassa Simpsonit. Se on Simpsonin perheen lemmikki, rodultaan englanninvinttikoira. Hahmon ääntelyitä näytteli 2.–7. tuotantokaudella eläinten ääniin erikoistunut näyttelijä Frank Welker, myöhemmin Dan Castellaneta. Toisin kuin monet piirrossarjojen eläinhahmot, Pukin pikku apuri käyttäytyy oikean koiran tavoin eikä ole antropomorfinen. Pukin pikku apurin ensiesiintyminen oli 1. tuotantokauden ensimmäisessä jaksossa ”Joulurauha”, jossa Simpsonit ottivat sen huostaansa. Aiempi omistaja hylkäsi koiran sen hävittyä juoksukilpailuissa. Pukin pikku apuri on perheen yhteinen lemmikki, mutta Bart Simpsonilla on kaikkein läheisin suhde sen kanssa. Bart ja Pukin pikku apuri ovat useasti pelastaneet toisena erilaisista kiperistä tilanteista, ja Bart on aina hankkinut koiran perheelle takaisin, jos siitä on jouduttu tilapäisesti luopumaan. 3. kauden jaksossa ”Koira kuoleman partaalla” johtaja Burns aivopesi Pukin pikku apurin aggressiiviseksi vahtikoiraksi, mutta se palautui entiselleen kohdattuaan Bartin. Pukin pikku apuri on usein melko kuriton koira, joka toistuvasti aiheuttaa tuhoja talossa eikä yleensä ymmärrä sille annettuja käskyjä. Se on kuitenkin ollut Duff-oluen maskottina 14. kauden jaksossa ”Koira joka petti” ja poliisikoirana 20. kauden jaksossa ”Poliisikoira”. Pukin pikku apuri sai naaraspuolisen vinttikoiran kanssa 25 pentua 6. kauden jaksossa ”Kaksikymmentäviisi pentua”, mutta ne päätyivät johtaja Burnsille, joka kasvatti niistä kilpakoiria. Pukin pikku apuri on saanut poikueen myös tohtori Hibbertin villakoiran kanssa 15. kauden jaksossa ”Varaklovni”. Simpsoneilla on myös kissa Lumipallo II, jonka osuus sarjassa on paljon pienempi. Luokka:Simpsoneiden hahmot Luokka:Kuvitteelliset koirat
Karl Jakob Sundevall

Karl Jakob Sundevall (22. lokakuuta 1801, Högestad, Skåne – 2. helmikuuta 1875, Tukholma) oli ruotsalainen eläintieteilijä. Sundevall opiskeli Lundin yliopistossa vuodesta 1817, ja väitteli siellä filosofian tohtoriksi 1823. Hän matkusteli Itä-Intiassa 1827–1828, minkä jälkeen opiskeli lääketiedettä ja valmistui lääketieteen tohtoriksi 1830. 1833 hänet nimitettiin Tukholman Luonnonhistoriallisen valtionmuseon intendentiksi ja 1836 Lundin yliopiston eläintieteen ja taloustieteen lehtoriksi. Palattuaan 1838 ranskalaisten Huippuvuorille suuntautuneelta tutkimusmatkalta hänet nimitettiin em. museon professoriksi ja intendentiksi, ja hän toimi selkärankaisten osaston professorina 1841–1871. Sundevall toimi useiden tieteellisten seurojen jäsenenä. Useimmat hänen töistään käsittelivät selkärankaisten systematiikkaa. Merkittävimmät työnsä hän teki ornitologian alalla ja erityisesti lintujen anatomian tutkimuksessa, keskittyen jalkojen ja lantionseudun fylogeniaan. Hän luokitteli suuren joukon tieteelle uusia lintulajeja, erityisesti Johan August Wahlbergin eteläisestä Afrikasta keräämistä näytteistä, muun muassa saharanpussitiaisen. Suomessa tavatuista lajeista hän on luokitellut idänuunilinnun. == Teoksia == * Lärobok i zoologien (Lehrbuch der Zoologie), 1835 * Methodisk öfversigt af idislande djuren (Methodische Übersicht wiederkäuender Tiere), 1844 * Svenska foglarne (1856-71) * Conspectus avium picinarum, 1866 * Methodi naturalis avium disponendarum tentamen, 1872. Luokka:Ruotsalaiset ornitologit Luokka:Vuonna 1801 syntyneet Luokka:Vuonna 1875 kuolleet
Raita (nimi)

Raita on suomalainen naisen etunimi. Suomalaisessa kalenterissa Raitan tai Raidan nimipäivä on 1. huhtikuuta, aprillipäivänä. Raita edustaa luontonimenä pajunsukuista puuta, joten se on henkisesti sukua esimerkiksi nimille Ritva ja Tuija. Vuoden 2019 loppuun mennessä Digi- ja väestötietoviraston tietojen mukaan 467 naista on saanut nimen Raita. Heistä yli puolet on syntynyt vuosina 1920–1959. ==Tunnettuja Raitoja== *Raita Karpo (1941–2023), laulaja ==Lähteet== Luokka:Etunimet
Mika Johansson

Mika Johansson (s. 13. maaliskuuta 1984 Kirkkonummi) on suomalainen jalkapallomaalivahti, joka edustaa Kakkosessa pelaavaa FC Honkaa. Johansson aloitti jalkapalloilun Veikkolan Veikoissa, josta siirtyi B-juniorina Atlantikseen. Debyyttinsä aikuisten sarjatasoilla hän teki Atlantiksen tuolloin nimellä Atlantis Akatemia Kakkosessa pelanneessa joukkueessa kaudella 2002. Ensiesiintymisensä Suomen korkeimmalla sarjatasolla Veikkausliigassa hän teki kaudella 2003 Jokereissa. Kaudet 2004–2007 Johansson kuului Helsingin Jalkapalloklubin organisaatioon, mutta sai peliaikaa pääasiassa vain reservijoukkue Klubi 04:ssä. Kauden 2008 hän vietti tällä välin Ykköseen nousseessa Atlantiksessa, ja kaudet 2009–2011 hän edusti Veikkausliigan Myllykosken Palloa, jossa hän pelasi yhteensä 18 liigaottelua. Kaudeksi 2012 Johansson palasi pääkaupunkiseudulle ja liittyi Ykköstä pelanneen HIFK:n riveihin. HIFK:n tippuessa Kakkoseen kaudelle 2013 siirtyi Johansson Viikinkeihin. ==Lähteet== ==Aiheesta muualla== * Mika Johanssonin esittely Veikkausliigan sivustolla Luokka:Suomalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Tekevän mylly

Tekevän mylly on toiminnassa oleva vuonna 1921 rakennettu kulttuurihistoriallisesti merkittävänä kohteena suojeltu vesimylly ja sahalaitos Pyhäjoen kunnassa Yppärijoen etelärannalla Pohjois-Pohjanmaalla. Kyläläiset ovat yhteisvoimin pitäneet sitä kunnossa.Pyhäjoen kuulumiset luettu 20.11.2007 ==Lähteet== Luokka:Pyhäjoen rakennukset ja rakennelmat Luokka:Suomen myllyt
Livets teater

Livets teater on ruotsalaisen Magnus Ugglan toinen albumi vuodelta 1976. Viiden ensimmäisen kappaleen jälkeen albumilla tulee pitkä "Livets teater" -niminen osuus, jota voisi luonnehtia rock-oopperaksi. Kaikki albumin kappaleet ovat Ugglan säveltämiä ja sanoittamia. Jotkut kriitikot sanoivat albumin olleen edellä aikaansa juuri tuon "Livets teater" -osuuden takia. Kannessa on kuva Ugglasta ja vähäpukeisesta naisesta. Kuvan on ottanut Ugglan veli, Gabriel Uggla. == Kappalelista == # # # # # # :: (a) Intro : Akt I: Den auktoritära vägen: :: (b) Den tysta dramatiken :: (c) Dansmästaren :: (d) Mr Strix : Akt II: Livets teater: :: (e) Livets i toys :: (f) Livets teater : Akt III: Frigörelsen: :: (g) Livets maskerad :: (h) Primalskriket ==Lähteet== * Magnus Uggla – The Uggly Strix-Site ===Viitteet=== Luokka:Magnus Ugglan albumit Luokka:Vuoden 1976 albumit
Johann Heinrich Blasius

Johann Heinrich Blasius (7. lokakuuta 1809 Eckerbach – 26. toukokuuta 1870, Braunschweig) oli saksalainen eläintieteilijä. Blasius opiskeli luonnonhistoriaa Berliinissä. 1836 hänet nimitettiin Collegium Carolinumin, nykyisin Braunschweigin teknillinen yliopisto, luonnonhistorian professoriksi Braunschweigiin, missä virassa hän toimi kuolemaansa saakka. Hän oli perustamassa Braunschweigin kasvitieteellistä puutarhaa 1840. Hän perusti ja johti Braunschweigin luonnonhistoriallista museota 1859 alkaen. Hän matkusti Venäjän Euroopan puoleisessa osassa vuosina 1840 ja 1841 yhdessä Alexander Keyserlingin kanssa. Blasiuksella oli ainakin kaksi poikaa, Rudolf Heinrich Paul Blasius ja Wilhelm August Heinrich Blasius, jotka molemmat olivat myös lintutieteilijöitä. Johann Heinrich Blasius kuvaili ja nimesi muun muassa lapinuunilinnun.ITIS == Teoksia == * Die Wirbeltiere Europas (1840), yhdessä Alexander Keyserlingin kanssa * Reise im Europäischen Rußland in den Jahren 1840 und 1841. Braunschweig, George Westermann (1844) * Fauna der Wirbeltiere Deutschlands (1857) == Lähteet == Luokka:Saksalaiset ornitologit Luokka:Vuonna 1809 syntyneet Luokka:Vuonna 1870 kuolleet
Leland H. Hartwell

Leland H. (Lee) Hartwell (s. 30. lokakuuta 1939 Los Angeles, Yhdysvallat) on yhdysvaltalainen biokemisti, joka johtaa Fred Hutchinson Cancer Research Centeriä Seattlessa, Washingtonin osavaltiossa. Hartwell on väitellyt tohtoriksi Massachusetts Institute of Technologyssa vuonna 1964. Hän sai Nobelin lääketieteen palkinnon vuonna 2001 yhdessä Tim Huntin ja Paul Nursen kanssa. Hartwell tutki 1960-luvulla leivinhiivan solusykliä ja eristi soluja, joiden geenit olivat muuttuneita. Hän on tunnistanut satakunta solusykliin vaikuttavaa geeniä. Yhdessä Huntin ja Nursen tutkimusten kanssa nämä löydökset avaavat Nobel-komitean mukaan uusia näköaloja syövän diagnosointiin ja hoitoon. == Aiheesta muualla == * CV Nobel-komitean sivulla Luokka:Yhdysvaltalaiset biokemistit Luokka:Vuonna 1939 syntyneet Luokka:Elävät henkilöt Luokka:Nobelin fysiologian tai lääketieteen palkinnon saajat
Tony Scott (muusikko)

Tony Scott (oik. Anthony Joseph Sciacca; 17. kesäkuuta 1921 Morristown, New Jersey, Yhdysvallat – 28. maaliskuuta 2007 Rooma, Italia) oli yhdysvaltalainen jazzmuusikko.Fox, Margalit: Tony Scott, Jazz Clarinetist Who Mastered Bebop, Dies at 85. The New York Times 31.3.2007. Scott oli tunnettu klarinetisti, säveltäjä ja sovittaja. Hän oli kiinnostunut etenkin maailmanmusiikista. Useita vuosikymmeniä kestäneellä urallaan Scott soitti monien kuuluisien jazzmuusikoiden kuten Billie Holidayn, Dizzy Gillespien, Duke Ellingtonin ja Sarah Vaughanin kanssa. Hän työskenteli ja asui urallaan monella mantereella. Hän oli italialaista sukujuurta, ja 1980-luvulla hän jäi asumaan Italiaan. Scott oli myös kiinnostunut valokuvauksesta ja tallensi jazzin suurten nimien työtä ja elämää. Hänen kuviaan esiteltiin näyttelyssä Ranskassa 1980-luvun lopulla. Scott kirjoitti myös omaelämäkerran Bird, Lady and Me. Scott vieraili useasti Suomessa ja esiintyi muun muassa Helsingin kauppakorkeakoululla 4. marraskuuta 1959.Hoppula, Pete: Ulkomaiset artistivieraat Suomessa. Blues News (Archive.org). Scott kuoli Roomassa 28. maaliskuuta 2007. == Lähteet == == Aiheesta muualla == * Luokka:Amerikanitalialaiset Luokka:Jazzklarinetistit Luokka:Yhdysvaltalaiset jazzmuusikot Luokka:Yhdysvaltalaiset klarinetistit Luokka:Vuonna 1921 syntyneet Luokka:Vuonna 2007 kuolleet
Dominic Brunt

Dominic Brunt (s. 15. huhtikuuta 1970 Englanti) on englantilainen näyttelijä, joka tunnetaan sarjasta Emmerdale. Hän on näytellyt muun muassa elokuvissa Emmerdale: Älä katso nyt! Dinglet Venetsiassa ja Cainin tytär. Hän opiskeli Accrington Moorhead Sports yliopistossa. Luokka:Englantilaiset näyttelijät Luokka:Vuonna 1970 syntyneet Luokka:Elävät henkilöt
Japaninkaapusieppo

Japaninkaapusieppo (Cyanoptila cyanomelana) eli aiemmalta nimeltään sinikaapusieppo on aasialainen sieppojen heimoon kuuluva varpuslintu. Lajin kuvaili ja nimesi Coenraad Jacob Temminck vuonna 1829. == Koko ja ulkonäkö == Japaninkaapusiepon pituus on noin 18 cm eli se on selvästi kirjosieppoa suurempi. Koiras on yläpuolelta sininen, alapuolelta valkoinen ja sen rinta, kurkku ja naama ovat joko mustat. Naaras on ruskea ja sillä on valkoinen kurkku. Nuori lintu muistuttaa naarasta. Laji jaettiin aikaisemmin kahteen alalajiin C. c. cyanomelana ja C c. cumatilis, jotka on sittemmin jaettu omiksi lajeiksiin japaninkaapusieppo ja sinikaapusieppo (Cyanoptila cumatilis). == Esiintyminen == Laji elää Itä-Aasiassa: Kiinan itäosissa, Japanissa ja Taiwanilla. Japaninkaapusieppo on keskijapanilaisen Tochigin prefektuurin symbolieläin. Lajia ei ole luokiteltu uhanalaiseksi. Sinikaapusieppo on muuttolintu, joka muuttaa Isoille Sundasaarille ja Kaakkois-Aasiaan. Lajia ei ole tavattu Suomessa. == Elinympäristö == Japaninkaapusiepon elinympäristöä ovat erilaiset metsät, erityisesti vuoristossa noin 2 000 metrin korkeuteen saakka. == Lisääntyminen == Pesänsä Japaninkaapusiepot rakentavat sammalista, jäkälistä ja juurista. Se sijaitsee jossakin puoliavoimessa kolossa, esimerkiksi rakennuksen onkalossa, kallion ulokkeella, ojanpenkassa tai muulla ulokkeella, samaan tapaan kuin harmaasiepolla. == Ravinto == Laji on hyönteissyöjä. == Lähteet == * Otavan lintutieto – Maailman linnut. Päätoim. Christopher M. Perrins. Otava, 1992. ISBN 951-1-12001-8. * Kuva === Viitteet === Luokka:Siepot
Salainen agentti 86

Salainen agentti 86 () on Mel Brooksin ja Buck Henryn luoma yhdysvaltalainen, vuosina 1965–1970 tehty humoristinen televisiosarja, jonka pääosissa näyttelivät Don Adams, Barbara Feldon ja Edward Platt. Sarjassa parodioidaan aikakauden agenttiviihdettä, esimerkiksi James Bond -elokuvia. ==Juoni== Sarjan päähenkilö on Maxwell Smart (Don Adams), kuvitteellisen tiedustelupalvelu CONTROLin agentti 86, jonka työtoverina toimii naispuolinen agentti 99 (Barbara Feldon). Heidän vihollisensa on järjestö nimeltä KAOS. Kun maailma on vaakalaudalla, niin CONTROLin johtaja, "Chief" (Edward Platt), kutsuu heidät paikalle. Usein mukana on myös huomattavan yksinkertainen agentti Larabee ja joissain jaksoissa apuna on myös agentti K-13, tuttavien kesken Fang, joka on ruskea paimenkoira. Agenttien muodostama työpari toimii nimettömän itäblokin maan tiedustelupalvelu KAOSia vastaan menestyksellisesti. Usein KAOSin agentit puhuvat voimakkaalla saksalaisella, venäläisellä tai kiinalaisella korostuksella. Useimmiten tätä tekee Smartin arkkivihollinen Siegfried, joka jopa osittain puhuu saksaa englanninkielisissä lauseissa. Siegfried myös pitää joissain jaksoissa natsi-Saksan upseerin univormun näköistä vaatekertaa. Tyypillisesti sarjan jaksoissa Smart on lähellä epäonnistumista oman epäpätevyytensä vuoksi, mutta agentti 99 ja hyvä onni saattavat jakson onnelliseen päätökseen ja usein Smart tietäen tai tahattomasti ottaa tästä kunnian itselleen. 4\. kaudella Max ja 99 menevät naimisiin ja 5. kaudella he saavat kaksoset. Sarjassa oli käytössä lähes kaikissa jaksoissa Maxwell Smartin kenkäpuhelin sekä monessa jaksossa salaisissa neuvotteluissa käytetty äänieriö (Engl. "Cone of silence"), jonka toiminta lähes aina oli vähintäänkin kyseenalaista. ==Hahmot== ===CONTROL=== * Agentti 86, Maxwell Smart (Don Adams) * Agentti 99 (Barbara Feldon) * "The Chief" (Edward Platt) * Larabee (Robert Karvelas) * Agentti 13 (Dave Ketchum) Kausissa 2–3. * Hymie (Dick Gautier) Kausissa 1–4 * K-13 (tuttavien kesken Fang) (Lista ei ole taydellinen) ===KAOS=== * Conrad Siegfried (Bernie Kopell) Kausissa 2–5 * Shtarker (King Moody) (Lista ei ole taydellinen) == Elokuvat == Sarjan pohjalta on tehty kaksi elokuvaa ja yksi tv-elokuva. Vuonna 1980 ilmestyi elokuva Alaston pommi, jossa Don Adams oli pääosassa. Vuonna 1989 Adams oli pääosassa tv-elokuvassa Get Smart, Again!. Vuonna 2008 ilmestyi elokuva Salainen agentti 86, jossa pääosaa näytteli Steve Carell. ==Aiheesta muualla== * * Get Smart with Would you Believe Luokka:Kuvitteelliset salaiset agentit ja vakoojat Luokka:Yhdysvaltalaiset komediasarjat Luokka:NBC:n televisio-ohjelmat Luokka:CBS:n televisio-ohjelmat Luokka:1960-luvun televisiosarjat Luokka:1970-luvun televisiosarjat
Viper Ethics

Viper Ethics on suomalaisen Disco Ensemble -yhtyeen vuonna 2003 julkaisema debyyttialbumi. Albumi valittiin Suomessa vuoden parhaaksi kotimaiseksi albumiksi 2003 musiikkilehti Suen äänestyksessäSuen toimittajat valitsivat vuoden levyt Mesta.net, arkistoitu versio archive.is.. ==Kappaleet== # # # # # # # # # # # == Arvostelut == * Desibeli.net: * Imperiumi: 9/10 * Soundi: ==Lähteet== Luokka:Vuoden 2003 esikoisalbumit Luokka:Disco Ensemblen albumit
Sähkölaite

Sähkölaite on mikä tahansa laite, joka toimii sähköllä ja saa tarvitsemansa energian siitä. == Arvokilpi == Sähkölaitteen tärkeimmät tiedot on yleensä merkitty laitteeseen kiinnitettyyn arvokilpeen, joko voi olla laitteen kotelon taustaan tai pohjaan kiinnitetty pieni laatta tai tarra, tai suoraan kotelon seinämään painettu tai puristettu teksti. Arvokilvessä voi olla seuraavia tietoja:Sähkölaitteen merkinnät , Tukes Turvatekniikan keskus. Viitattu 21.8.2015. * laitteen valmistaja tai tuotenimi * laitteen malli- tai tyyppimerkintä (tarvitaan varaosia tai huoltoa tilattaessa) * jännite (V) * nimellistaajuus (Euroopassa 50 Hz, mm. Pohjois-Amerikassa 60 Hz) * virrankulutus (A) * teho (W tai kW) * IP-kotelointiluokkatunnus * testauslaboratorion merkki * mahdolliset varoitukset laitteen käyttöön liittyvistä rajoituksista ja riskeistä. == Suojausluokka == Sähkölaitteet jaetaan neljään ryhmään sen mukaan, millä tavalla laitteen käyttäjä on suojattu laitteen vikaantumisen aiheuttamalta vaaralta. Kotitalouksissa käytetään kaikkien neljän ryhmän eli suojausluokan sähkölaitteita. Tavallisella pistotulpalla varustetut sähkölaitteet ovat ns. peruseristettyjä ja ne kuuluvatkin suojausluokkaan 0. Näitä ovat esimerkiksi vanhemmat seinä-, pöytä- ja jalkalamput. Suojamaadoitetulla pistotulpalla varustetut laitteet kuuluvat suojausluokkaan I. Näitä ovat esimerkiksi monet kodinkoneet. Näissä laitteissa kosketeltavat metalliosat on kytketty suojajohtimen kautta maadoitukseen, joten ne ovat turvallisempia käyttää kuin peruseristetyt laitteet. Suojaeristetty sähkölaite eroaa edellisestä siinä, että jännitteelliset osat ovat ikään kuin kahden kuoren alla. Tällä on varmistettu se, ettei laitteen kuori tule koskaan jännitteiseksi. Näitä ovat esimerkiksi partakoneet ja ainakin monet uudemmat kodinkoneet. Suojaeristetyn laitteen suojausluokka on II. Suojajännitteinen sähkölaite (suojausluokka III) on aina turvallinen, sillä laitteelle tuleva jännite on muuntajalla alennettu vaarattomaksi. Näitä ovat esimerkiksi verkkovirtaa käyttävät lasten sähkölelut, pienoisvalosarjat ym. == Sähkölaitteiden käyttö == Sähkölaitteita löytyy lähes kaikkialta ja niitä ovat muun muassa tietokone, televisio, sähkölamppu, sähköhammasharja ja pesukone. Sähkölaitteet saavat energiansa muun muassa akuista, paristoista tai verkkovirrasta riippuen niiden tarvitsemasta energiamäärästä. ==Lähteet== Luokka:Sähkötekniikka
Itanagar

Itanagar () on Intian Arunachal Pradeshin osavaltion pääkaupunki Himalajan etukukkuloilla 440 metrin korkeudessa. Vuonna 2011 siellä oli 59 490 asukasta. Kaupunki on saanut nimensä 1400-luvulla rakennetusta Ita-linnoituksesta. Linnoituksen lisäksi matkalijoita rohkaistaan tutustumaan Theravada- buddhalaiseen temppeliin, kaupunginmuseoon, Gangajärven ulkoilualueeseen ja Itangarin luonnonsuojelualueeseen.Valtion matkailutoimiston sivu Kiinan kanssa olleiden rajaselkkauksien takia osavaltio ja niin myös Itanagar oli suljettuna ulkopuolisilta vuoteen 1995 asti.OM-lähetysjärjestö == Lähteet == Luokka:Intian osavaltioiden pääkaupungit Luokka:Arunachal Pradeshin kaupungit
Armeijaryhmä D

Armeijaryhmä D () oli Saksan Wehrmachtin länsirintaman armeijaryhmä, joka luotiin 26. lokakuuta 1940 Ranskassa alun perin hajotetun armeijaryhmä C:n joukoista. Perustamishetkellä armeijaryhmä muodostui 1.,7. ja 15. armeijasta. Armeijaryhmä D:n komentaja nimitettiin 15. huhtikuuta 1941 koko länsirintaman komentajaksi () ja tästä syystä armeijaryhmä D:tä on joskus nimitetty myös Lännen armeijaryhmäksi. Sen alaisuudessa toimivat sodan aikana armeijaryhmät B, G ja H. == Komentajat == * 25. lokakuuta 1940 – Generalfeldmarschall Erwin von Witzleben * 15. maaliskuuta 1942 – Generalfeldmarschall Gerd von Rundstedt * 2. heinäkuuta 1944 – Generalfeldmarschall Günther von Kluge * 15 elokuuta 1944 – Generalfeldmarschall Gerd von Rundstedt * 11. maaliskuuta 1945 – Generalfeldmarschall Albert Kesselring Luokka:Saksalaiset armeijaryhmät toisessa maailmansodassa Luokka:Länsirintama (toinen maailmansota)
5150

5150 on Van Halenin seitsemäs studioalbumi. Se julkaistiin 1986. Se oli ensimmäinen albumi, jossa vokalistina oli Sammy Hagar. Kappaleista "Why Can't This Be Love?", "Dreams" ja "Love Walks In" julkaistiin singlet, joista parhaiten menestyi Why Can't This Be Love? Mainstream Rock Tracks -listan ykkösenä. Avauskappale "Good Enough" soi parodisen Mel Brooks avaruusseikkailuelokuvan Avaruusboltsit ravintolakohtauksessa. Itse albumi ylsi bändin historiassa ensimmäistä kertaa The Billboard 200 -listan ykköseksi ja pysyi siellä peräti kolme viikkoa. Albumien 5150 ja OU812 Kiertueilla 1986 tour, Monsters of Rock Tour 1988, OU812 Tour Edward Van Halen soitti koskettimia samaan aikaan kuin Sammy Hagar soitti kitarasooloja. Albumi on yhtyeen kolmanneksi myydyin albumi ja myynyt Yhdysvalloissa 6 -kertaista platinaa eli kuusi miljoonaa kappaletta. Albumin nimi tulee Eddie Van Halenin silloin uuden kotistudion nimestä, joka puolestaan on nimetty Kalifornian sosiaaliviranomaisten käyttämästä koodista "5150", joka tarkoittaa pakkohoitoon menevää potilasta ==Kappaleet== kaikki kappaleet on Anthonyn, Hagarin, A. Van Halenin ja E. Van Halenin tekemiä. ===Puoli 1=== # # # # # ===Puoli 2=== # # # # ==Albumi== Billboard (Pohjois-Amerikka) Vuosi Lista Sijoitus 1986 The Billboard 200 1 ==Singlet== Billboard (Pohjois-Amerikka) Vuosi Single Lista Sijoitus 1986 "Best of Both Worlds" Mainstream Rock Tracks 12 1986 "Dreams" Mainstream Rock Tracks 6 1986 "Dreams" The Billboard Hot 100 22 1986 "Dreams" UK singles 62 1986 "Love Walks In" Mainstream Rock Tracks 4 1986 "Love Walks In" The Billboard Hot 100 22 1986 "Summer Nights" Mainstream Rock Tracks 33 1986 "Why Can't This Be Love" Mainstream Rock Tracks 1 1986 "Why Can't This Be Love" The Billboard Hot 100 3 1986 "Why Can't This Be Love" UK singles 8 == Kokoonpano == * Sammy Hagar – laulu * Eddie Van Halen – kitara, kosketinsoittimet * Michael Anthony – basso * Alex Van Halen – rummut == Lähteet == Luokka:Van Halenin albumit Luokka:Vuoden 1986 albumit
Christopher Kanu

Christopher Kanu (s. 4. joulukuuta 1979 Nigeria) on entinen nigerialainen jalkapallopuolustaja. Hän pelasi Nigerian maajoukkueessa ensimmäisen kerran vuonna 2000. Christopher Kanu on tunnetun jalkapalloilijan Nwankwo Kanun veli. Christopher Kanu kävi kauden 2007 alussa Veikkausliiga-seurojen IFK Mariehamnin ja HJK:n testissä pelaten myös Liigacupin otteluita molemmissa joukkueissa mutta ei saanut sopimusta. == Lähteet == Luokka:Nigerialaiset jalkapalloilijat Luokka:Vuonna 1979 syntyneet Luokka:Elävät henkilöt
Armeijaryhmä H

Armeijaryhmä H () oli Saksan länsirintaman armeijaryhmä. Sen komentajina toimivat kenraalieverstit Kurt Student joulukuusta 1944 tammikuuhun 1945 sekä Johannes Blaskowitz tammikuusta 1945 huhtikuuhun 1945. ==Lähteet== Luokka:Saksalaiset armeijaryhmät toisessa maailmansodassa Luokka:Länsirintama (toinen maailmansota)
Armeijaryhmä G

Armeijaryhmä G () oli Saksan länsirintaman armeijaryhmä. Sen komentajina toimivat kenraalieversti Johannes Blaskowitz toukokuusta 1944 syyskuuhun 1944, kenraali Hermann Balck lokakuusta 1944 joulukuuhun 1944 sekä taas Blasokwitz joulukuusta 1944 tammikuuhun 1945. ==Lähteet== Luokka:Saksalaiset armeijaryhmät toisessa maailmansodassa Luokka:Länsirintama (toinen maailmansota)
Armeijaryhmä E

Armeijaryhmä E () oli kansallissosialistisen Saksan armeijan Balkanin armeijaryhmä. Sen komentajana toimi kenraalieversti Alexander Löhr joulukuusta 1942 vuoteen 1944. ==Lähteet== Luokka:Saksalaiset armeijaryhmät toisessa maailmansodassa
Armeijaryhmä F

Armeijaryhmä F () oli Saksan Balkanin armeijaryhmä toisen maailmansodan aikana. Armeijaryhmä F perustettiin 12. elokuuta 1943. Saman kuukauden 26. päivänä sen komentajaksi tuli sotamarsalkka vapaaherra Maximilian von Weichs, joka pysyi tässä tehtävässä armeijaryhmän hajottamiseen asti. Weichs siirtyi tehtäväänsä Führer-reservistä, johon hänet oli sijoitettu Weichsin arvosteltua Adolf Hitlerin päätöksiä Stalingradin taistelun aikana.Lexicon der Wehrmacht - Weichs, Maximilian Freiherr von Armeijaryhmä F:n päätehtävänä oli taistella Balkanin alueella vastarintaa ja muun muassa Titon johtamia partisaaneja vastaan. Sen tarkoitus oli myös toimia reservinä alueella, sillä Saksan sotilasjohto piti mahdollisena, että liittoutuneet saattaisivat nousta maihin Balkanilla. Armeijaryhmä lakkautettiin 25. maaliskuuta 1945.Lexicon der Wehrmacht ==Lähteet== == Aiheesta muualla == * German Antiguerrilla Operations in the Balkans (1941–1944) - III. The Area of Army Group F Luokka:Saksalaiset armeijaryhmät toisessa maailmansodassa
Armeijaryhmä Pohjois-Ukraina

Armeijaryhmä Pohjois-Ukraina () oli Saksan itärintaman armeijaryhmä. Sen komentajina toimivat sotamarsalkka Walter Model toukokuusta 1944 kesäkuuhun 1944 sekä kenraalieversti Josef Harpe kesäkuusta 1944 tammikuuhun 1945. ==Lähteet== Luokka:Saksalaiset armeijaryhmät toisessa maailmansodassa Luokka:Itärintama (toinen maailmansota)
Napier

Napier on satamakaupunki Uudessa-Seelannissa, ja se sijaitsee noin 270 kilometriä Wellingtonista koilliseen. Asukkaita oli noin 63 000 vuonna 2018, ja se on väkiluvultaan maan yhdeksänneksi suurin kaupunki. Kaupungin satamasta viedään ulkomaille villaa, hedelmiä, meijerituotteita, puutavaraa sekä pakastelihaa. Napierissa sattui 3. helmikuuta 1931 suuri maanjäristys (7,9 Richterin asteikolla), joka vaati yli 250 kuolonuhria ja jonka seurauksena kaupunki jouduttiin rakentamaan uudelleen. == Lähteet == == Aiheesta muualla == Luokka:Uuden-Seelannin kaupungit
Elihu Root

Elihu Root (15. helmikuuta 1845, Clinton, New York, Yhdysvallat – 7. helmikuuta 1937) oli yhdysvaltalainen asianajaja ja puolustusministeri presidentti William McKinleyn virkakaudella. Sittemmin hän toimi ulkoministerinä presidentti Theodore Rooseveltin virkakauden aikana. Hän sovitteli useita Latinalaisen Amerikan konflikteja, ja hänelle myönnettiin vuoden 1912 Nobelin rauhanpalkinto. Rootin isä oli Oren Root I ja äiti Nancy Whitnay Buttrick. Isä toimi matematiikan opettajana paikallisessa Hamilton Collegessa, jossa Elihu suoritti collegeopintonsa. Vuonna 1867 hän valmistui New Yorkin yliopiston oikeustieteellisestä tiedekunnasta ja ryhtyi asianajajaksi. Root avioitui vuonna 1878 Clar Frances Walesin kanssa, ja heillä oli kolme lasta. Vaimon isä oli Scientific American -lehden päätoimittaja. Rootia pidetään yleisesti viisaana miehenä, joka sukkuloi taitavasti Washingtonin korkeiden hallituspiirien ja New Yorkissa tapahtuneen yksityisen asianajajan tehtävien välillä. Poliittisessa toimissaan hän on useiden uudistusten alullepanija. Toimiessaan William McKinley ja Theodore Rooseveltin aikakaudella hän pani toimeen suuren puolustusvoimien uudistuksen. Lisäksi hän laajensi West Point -upseerikoulua ja perusti U. S. Army War Collegen kuin myös armeijan pääesikunnan. Hän muutti myös ylenemisjärjestelmää ja perusti erikoislajien kouluja. Vuonna 1905 presidentti Roosevelt nimitti Rootin ulkoministeriksi yllättäen kuolleen John Hayn tilalle. Hän toteutti amerikkalaista avoimien ovien politiikkaa varsinkin Lähi-idässä. Latinalaisessa Amerikassa Root onnistui vakuuttamaan alueen valtiot Haagin rauhankongressiin osallistumisen eduista. Hän toimi yhteistyössä Japanin kanssa siirtolaispolitiikan ongelmien parissa. Myös Britannian ja Yhdysvaltojen rajariita Kanadan ja Alaskan rajalla sai hänen huomionsa. Vuonna 1912 hänelle myönnettiin Nobelin rauhanpalkinto sovittelutyöstä ja työstä kansainvälisen yhteistyön parissa. ==Teokset== *Citizen's Part in Government. Yale University Press, 1911. *Experiments in Government and the Essentials of the Constitution. Princeton University Press, 1913. *Addresses on International Subjects. Harvard University Press, 1916. *Military and Colonial Policy of the United States. Harvard University Press, 1916. *Miscellaneous Addresses. Harvard University Press, 1917. *Men and Policies: Addresses by Elihu Root. Harvard University Press, 1925. ==Lähteet== *The National Cyclopædia of American Biography. (1939) Vol. XXVI. New York: James T. White & Co. pp.1–5. * Nobel elämäkerrat * Elihu Root * Tietoja Elihu Rootista * Ulkoministeriön elämäkerrat ==Viitteet== Luokka:Nobelin rauhanpalkinnon saajat Luokka:Yhdysvaltain sotaministerit Luokka:Yhdysvaltain ulkoministerit Luokka:Vuonna 1845 syntyneet Luokka:Vuonna 1937 kuolleet
Jean Tabary

Jean Tabary (5. maaliskuuta 1930 Tukholma, Ruotsi – 18. elokuuta 2011) oli ranskalainen sarjakuvakäsikirjoittaja ja -piirtäjä. Hänet tunnetaan parhaiten Ahmed Ahneen luojana yhdessä René Goscinnyn kanssa. Miehet tapasivat vuonna 1962, jolloin he aloittivat yhteistyönsä. Ahmed Ahne sai suuren suosion, ja sitä julkaistiin myös ranskalaisessa Pilote-lehdessä. Goscinnyn kuoltua Tabary jatkoi Ahmed Ahneen piirtämistä yksin. Muita Tabaryn luomia sarjakuvia olivat Richard et Charlie, Grabadu et Gabaliouchtou, Totoche, Corinne et Jeannot ja Valentin le vagabond, jota julkaistiin suomeksi Ruutu-lehdessä nimellä Valentin Vaeltaja. == Lähteet == Luokka:Ranskalaiset sarjakuvantekijät Luokka:Vuonna 1930 syntyneet Luokka:Vuonna 2011 kuolleet
Armeijaryhmä Etelä-Ukraina

Armeijaryhmä Etelä-Ukraina () oli Saksan itärintaman armeijaryhmä. Sen komentajina toimivat sotamarsalkka Ferdinand Schörner toukokuusta 1944 heinäkuuhun 1944 sekä kenraalieversti Johannes Friessner heinäkuusta 1944 joulukuuhun 1944. ==Lähteet== Luokka:Saksalaiset armeijaryhmät toisessa maailmansodassa Luokka:Itärintama (toinen maailmansota)
Armeijaryhmä C

Armeijaryhmä C () oli Saksan maavoimien armeijaryhmä toisessa maailmansodassa. Länsirintamalla palvellut armeijaryhmä muodostettiin 26. elokuuta 1939 nimeämällä uudelleen Frankfurtissa ollut armeijaryhmä 2. Sen komentajana länsirintamalla oli vuodesta 1939 alkaen sotamarsalkka Wilhelm von Leeb. ja sen vastuulla olivat kaikki Saksan länsirajalle sijoitetut joukot Puolan sotatoimien päättymiseen saakka. Puolan sotatoimien jälkeen armeijaryhmän vastuualuetta supistettiin ja se vastasi ainoastaan rintaman eteläosasta. Ranskan valtauksen jälkeen armeijaryhmä palasi Saksaan, mistä se siirtyi edelleen Itä-Preussiin 20. huhtikuuta 1941. Armeijaryhmä nimettiin 21. kesäkuuta operaatio Barbarossan alkaessa pohjoiseksi armeijaryhmäksi. Marraskuussa 1943 Ranskaan siirrettävän armeijaryhmä B:n tehtävät Italiassa annettiin Armeijaryhmä C:lle. Pohjois-Italiassa armeijaryhmä C:tä komensi kenraali Heinrich von Vietinghoff ensin lokakuusta 1944 tammikuuhun 1945 ja uudelleen maaliskuusta 1945 toukokuuhun 1945. Huhtikuussa 1945 armeijaryhmä muodostui Saksan 10. armeijasta, 14. armeijasta ja Italian Ligurian armeijasta. Armeijaryhmä antautui 2. toukokuuta 1945. ==Lähteet== Luokka:Saksalaiset armeijaryhmät toisessa maailmansodassa Luokka:Länsirintama (toinen maailmansota)
Flaten

Flaten on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Skarpnäckin kaupunginosa-alueeseen. Kaupunginosan naapurikaupunginosia ovat Skarpnäcks Gård, Orhem ja Skrubba. Vuonna 2004 Flatenissa asui vain seitsemän ihmistä, maa-alaltaan kaupunginosa on 2,33 neliökilometrin suuruinen. Flatenissa sijaitsee Tukholman suurin ulkoilmauimala, Flatenbadet. Luokka:Tukholman kaupunginosat en:Flaten
Joseph McCabe

Joseph McCabe (1867–1955) oli runsaasti ateistista kirjallisuutta tuottanut kirjailija. Nuoruudessaan hän oli katolisen kirkon pappi. == Kirjallisuutta == * Luokka:Ateismiaktivistit Luokka:Brittiläiset papit Luokka:Englantilaiset tietokirjailijat Luokka:Vuonna 1867 syntyneet Luokka:Vuonna 1955 kuolleet
Orhem

Orhem on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), Drevvikenistä pohjoiseen, ja kuuluu hallinnollisesti Skarpnäckin kaupunginosa-alueeseen. Kaupunginosaa rajaavat Flatenin, Skarpnäcks Gårdin ja Sköndalin kaupunginosat. Suuri osa Orhemista on luontoa, joka on osa Flatenin luontoreservaattia. Lisäksi kaupunginosassa sijaitsee siirtolapuutarhoja. Vuonna 2004 Orhemissa asui 94 ihmistä, ja kaupunginosa on maa-alaltaan 1,95 neliökilometrin suuruinen. Luokka:Tukholman kaupunginosat
Skrubba

Skrubba on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu Skarpnäckin kaupunginosa- alueeseen. Kaupunginosaa rajaavat Flatenin ja Orhemin kaupunginosat. Skrubba on saanut nimensä alueella sijainneesta vanhasta torpasta. Kaupunginosa muodostettiin vuonna 1926, ja siellä on asukkaita vain noin 13. Maa-alaltaan kaupunginosa on 2,34 neliökilometrin suuruinen. Kaupunginosassa sijaitsee Strandkyrkogårdenin hautausmaa. Luokka:Tukholman kaupunginosat
Drevviken

Drevviken on järvi Tukholman läänissä, Ruotsissa. Se sijaitsee Huddingen, Haningen, Tyresön ja Tukholman kuntien alueella, Södertörnin niemimaan keskivaiheilla. Kooltaan järvi on 5,09 neliökilometrin suuruinen, ja sen syvin kohta on noin 15,4 metriä syvä. Kuva:Gudö å.jpg|Gudö-joki Drevvikenissä Luokka:Tukholman läänin järvet Luokka:Tukholman maantiede Luokka:Tyresön kunta Luokka:Haningen kunta Luokka:Huddingen kunta Luokka:Tyresånin vesistö
Tol Cormpt Norz Norz Norz

Tol Cormpt Norz Norz Norz on suomalaisen black metal -yhtye Impaled Nazarenen ensimmäinen studioalbumi ja keskeinen pala suomalaisen black metalin historiaa. Yhtye aiheutti jo debyytillään pienoista kohua vaatien itäeurooppalaisilta mailta lisähintaa levystä ja kieltäytyi täysin lähettämästä sitä Norjaan. Suomeksi levyn eenokinkielinen nimi kääntyy laulaja Mika Luttisen mukaan: "Meidät kaikki tullaan merkitsemään kuusi kuusi kuusi". ==Kappaleet== Levystä on julkaistu useita eri versioita. joiden kappaleluettelossa on ollut useita virheitä. Alla alkuperäisen julkaisun virallinen kappaleluettelo. # # # # # # # # # # # # # # # # # # Damnation (Raping the Angels) * Albumin uudelleenjulkaisut sisältävät debyytin lisäksi "Taog Eht Fo Htao Eht" demon, sekä "Goat Perversion" ja "Sadogoat" EP:t bonusraitoina. ==Kokoonpano== * Mika Luttinen – laulu * Kimmo Luttinen – rummut, kitara * Taneli Jarva – bassokitara (sessio) * Jarno Anttila – kitara (sessio) == Aiheesta muualla == * * Luokka:Vuoden 1992 esikoisalbumit Luokka:Impaled Nazarenen albumit
Keväjärvi

Keväjärvi () on kylä Inarin kunnassa, 13 kilometriä Ivalosta itäänpäin Inarijärven eteläpuolella, Nellimiin johtavan seututie 969:n eli entisen Petsamontien varrella. Kylä sijaitsee Inarijärven Nanguvuonoon laskevien järvien ympäröimällä mäntyharjanteella.Monikulttuurinen Inari – elämyksiä inarilaiskylistä 2001 2001. Inarilaisen kulttuurimatkailun kehittämishanke. Luettu 1. huhtikuuta 2007. Vuoden 2005 lopussa kylässä oli 185 asukasta. Keväjärvellä asuu pääosin kolttasaamelaisia.Tilastotietoja lokakuu 30, 2006. Inarin kunta. Luettu 1. huhtikuuta 2007. == Lähteet == == Aiheesta muualla == * Keväjärvi Luokka:Inarin kylät
Gdańskinlahti

Gdańskinlahti (, , ) on jokseenkin puoliympyrän muotoinen, pohjoiseen aukeava lahti Itämeren kaakkoisosassa, Puolan sekä Venäjälle kuuluvan Kaliningradin alueen rannikolla. Gdańskinlahteen laskee etelästä Veiksel. Lahden luoteisosan erottaa Itämeren Gotlannin altaasta Helin niemimaa; niemimaan kainaloon jäävä matala lahdenosa on nimeltään Puckinlahti. Lahden kaakkoisrannan muodostaa Veikselin kynnäs, jonka taakse jäävä makeavetinen rannikkolaguuni on Veikselinhaffi. Gdánskinlahti on syvimmältä kohdaltaan 120 metriä syvä. Lahden suolapitoisuus on noin 0,7 prosenttia. Tärkeimmät satamakaupungit lahden rannalla ovat Gdańsk ja Gdynia Puolan puolella sekä Venäjän Baltijsk. Muita rannikkopaikkakuntia ovat muun muassa Sopot, Puck ja Hel. Luokka:Itämeren lahdet Luokka:Puolan maantiede Luokka:Kaliningradin alueen lahdet
Helin niemimaa

Helin niemimaa eli Helinkynnäs (, tai Putziger Nehrung) on Pohjois-Puolassa Itämereen Gdańskinlahteen työntyvä hiekkakynnäs. Niemimaa erottaa Puckinlahden Itämerestä ja on noin 35 kilometriä pitkä. Puckinlahti on Gdańskinlahden matala luoteisosa. Helin niemimaan leveys vaihtelee 200 metristä kolmeen kilometriin.Facta2001, WSOY 1982, 5. osa, palsta 628 Niemimaan päätepisteessä sijaitsee Helin kaupunki, jonne johtaa kynnästä pitkin maantie ja rautatie. Helin niemimaalla on ollut strategista merkitystä sodissa ja taisteluissa. ==Lähteet== == Aiheesta muualla == Luokka:Euroopan niemimaat Luokka:Puolan maantiede
Baltijskinsalmi

Baltijskinsalmi (myös Pillaunsalmi, , , ) on salmi, joka yhdistää Veikselinhaffin Itämeren Gdańskinlahteen Kaliningradin alueella Venäjällä. Se sijaitsee Veikselinhaffin pohjoisosassa ja se erottaa haffia rajaavan Veikselin kynnään sen pohjoispuolella olevasta Sambian niemimaasta. Salmen pohjoisrannalla on Baltijskin satamakaupunki, joka on Venäjän Itämeren laivaston tukikohta. Yhteys kynnään poikki kaivettiin vuonna 1497. Väylää laajennettiin 1960-luvulla 400 m:n levyiseksi ja 12 m syväksi. Se muodostaa ainoan meriyhteyden Kaliningradiin ja myös Puolan satamiin Veikselinhaffissa. Tähän liittyvien vaikeuksien vuoksi Puolassa rakennettiin Veikselin kynnään kanava, joka valmistui syksyllä 2022. Luokka:Venäjän salmet Luokka:Itämeren salmet Luokka:Kaliningradin alue
David Miller (kanadalainen poliitikko)

David Raymond Miller (s. 26. joulukuuta 1958 San Francisco, Kalifornia, USA) on kanadalainen poliitikko, joka toimii nykyisin Kanadan WWF:n puheenjohtajana ja Maailmanpankin neuvonantajana. Hän oli Toronton pormestari 2003–2010. David Miller valittiin pormestariksi vuonna 2003 ja valittiin neljän vuoden jatkokaudelle vuonna 2006. Hän aloitti poliitikkona New Democratic Party -puolueessa, mutta valittiin pormestariksi sitoutumattomana. 25\. syyskuuta 2009 Miller tiedotti, ettei ollut halukas jatkamaan Toronton pormestarina kolmannella kaudella. Vuonna 2011 Miller valittiin Maailmanpankin neuvonantajaksi. == Lähteet == Luokka:Kanadan uuden demokraattisen puolueen poliitikot Luokka:Toronton pormestarit Luokka:Vuonna 1958 syntyneet Luokka:Elävät henkilöt
Kälvesta

Kälvesta on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort) ja kuuluu hallinnollisesti Hässelby- Vällingbyn kaupunginosa-alueeseen. Kaupunginosaa rajaavat Vinstan, Hässelby Villastadin, Solhemin ja Lundan kaupunginosat sekä pohjoisessa Järfällan kunnan Skälby. Kälvestä on rivitalo- ja omakotitalokeskeinen alue. Siellä asuu noin 4 400 ihmistä, ja kaupunginosa on maa-alaltaan 1,18 neliökilometrin suuruinen. Tammikuussa 1977 Kälvestassa tapahtui 22 henkeä vaatinut lento- onnettomuus. Luokka:Tukholman kaupunginosat
Paavo J. Paavola

Paavo Johannes Paavola (1. joulukuuta 1935 Punkaharju – 18. tammikuuta 2021 Helsinki)Kuolinilmoitus, Helsingin Sanomat 31.1.2021, s. C 17 oli suomalainen juristi, oikeustieteen lisensiaatti ja varatuomari, joka tuli tunnetuksi valtakunnansovittelijana. Paavolan isä on asemamies Bruno Paavola ja äiti postinkantaja Aili o.s. Haikonen. Äidinpuoleisen suvun juuret ovat nykyisen rajan takaisessa Karjalassa, minkä vuoksi Paavola on ollut aktiivisesti mukana Karjalan liiton toiminnassa. Lainopin kandidaatin tutkinnon Paavola suoritti 1959, sai varatuomarin arvon 1962 ja valmistui oikeustieteen lisensiaatiksi 1966. Paavola aloitti lakimiesuransa syyttäjänä Tampereen raastuvanoikeudessa ja myöhemmin asianajotoimiston lakimiehenä. Hän on toiminut Lauritsalan kauppalansihteerinä 1966 ja Lappeenrannan kaupunginsihteerinä 1967. Paavola oli Paperiteollisuuden työntekijäliiton lakimiehenä 1967–1969 ja SAK:n lakimiehenä 1970, valtakunnansovittelija 1971–1979, tulopoliittinen virkamies 1975–1976, Kunnallisen sopimusvaltuuskunnan johtaja 1979–1987, Kunnallisen työmarkkinalaitoksen johtajana 1987–1993. Paavola oli Helsingin kaupunginvaltuutettu 1977–1980. Paavolan ensimmäinen vaimo oli psykiatri Eeva- Liisa Paavola, o.s. Vaarnila (k. 1973), jonka kanssa hänellä on kaksi tytärtä. Toinen vaimo on sairaanhoidon opettaja Aino Paavola, o.s. Kärki. ==Lähteet== *Vpl. Pyhäjärvi -lehti luettu 1.4.2007 ===Viitteet=== ==Aiheesta muualla== *Paavo J. Paavolan muistokirjoitus Helsingin Sanomissa Luokka:Suomalaiset juristit Luokka:Helsingin kaupunginvaltuutetut Luokka:Suomen valtakunnansovittelijat Luokka:Vuonna 1935 syntyneet Luokka:Vuonna 2021 kuolleet
Bromsten

Bromsten on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Spånga- Tenstan kaupunginosa-alueeseen. Bromstenissa asuu noin 5 500 ihmistä, ja kaupunginosa on maa-alaltaan 2,09 neliökilometrin suuruinen. Vanhin kartta Bromstenista sijoittuu vuodelle 1706. Alueen ensimmäinen tunnettu tilanomistaja on aatelismies Johannes Ingevaldsson vuodelta 1291. Luokka:Tukholman kaupunginosat
Åkeshov

thumb|right|250px|Åkeshovin linna. Åkeshov on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Bromman kaupunginosa-alueeseen. Kaupunginosaa rajaavat Åkeslundin, Nockebyhovin, Norra Ängbyn ja Riksbyn kaupunginosat. Åkeshovin kaupunginosa muodostettiin vuonna 1926. Vuonna 1934 se liitettiin Nockebyhoviin, mutta vuonna 1940 siitä tuli taas oma kaupunginosansa. Åkeshovissa on asukkaita noin 700, ja kaupunginosa on maa- alaltaan 0,27 neliökilometrin suuruinen. Kaupunginosassa sijaitsee Åkeshovin linna sekä Åkeshovin uima- ja liikuntahalli. Luokka:Bromma Luokka:Tukholman kaupunginosat